A Tanács 3256/94/EK rendelete

(1994. december 22.)

az Azori-szigetek és Madeira vámszabad területeinek ellátására szánt egyes ipari termékek tekintetében a közös vámtarifában rögzített autonóm vámtételek ideiglenes felfüggesztéséről szóló 1657/93/EGK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 28. cikkére,

tekintettel a Bizottság javaslatára,

tekintettel az Európai Parlament véleményére [1],

mivel az 1657/93/EGK rendelet [2] az Azori-szigetek és Madeira vámszabad területeinek ellátására szánt egyes ipari termékekre vonatkozó, a közös vámtarifában foglalt autonóm vámtételek alkalmazásának átmeneti felfüggesztését vezeti be;

mivel a portugál hatóságok a közös vámtarifában foglalt vámtételek alkalmazásának felfüggesztését kérték az 1657/93/EGK rendeletben nem szereplő termelőeszközökre vonatkozóan; mivel e kérelem alapját a madeirai vámszabad területen működő cégek számának növekedése és a helyi gazdasági tevékenységek diverzifikálása képezik;

mivel a Madeira és az Azori-szigetek távoli és elszigetelt helyzetével kapcsolatos problémák megoldására vonatkozó program (Poseima) létrehozásáról szóló, 1991. június 26-i 91/315/EGK tanácsi határozat [3] elismeri a vámszabad területek szerepét a kérdéses területek gazdasági fejlődésében, és kiemeli, hogy e vámszabad területek fellendítése érdekében célszerű különleges vámintézkedéseket elfogadni;

mivel a portugál hatóságok által közölt információkból ismertté vált, hogy az 1657/93/EGK rendelet hatálybalépése óta számos új gazdasági tevékenység alakult ki Madeira vámszabad területén; mivel ezeknek a tevékenységeknek a fenntartásához termelőeszközök szükségesek; mivel ezért indokoltnak tűnik a Madeira és az Azori-szigetek vámszabad területeire irányuló behozatal tekintetében az e termékekre vonatkozó közös vámtarifa vámtételek felfüggesztése; mivel az 1657/93/EGK rendelet mellékletét ennek megfelelően módosítani kell,

ELFOGADTA EZT A RENDELETET:

1. cikk

Az 1657/93/EGK rendelet melléklete helyébe e rendelet mellékletének szövege lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1994. december 22-én.

a Tanács részéről

az elnök

H. Seehofer

[1] 1994. december 16-i vélemény (az Európai Közösségek Hivatalos Lapjában még nem tették közzé)

[2] HL L 158., 1993.6.30., 1. o.

[3] HL L 171., 1991.6.29., 10. o.

--------------------------------------------------

MELLÉKLET

Tételszám | KN-kód | Árumegnevezés |

18.0300 | 6804 | Malomkő, őrlőkő, köszörűkő és hasonló, keret nélkül, őrlésre, élezésre, csiszolásra, simításra (sorjázásra) vagy vágásra, továbbá fenőkő vagy polírozókő, valamint mindezek részei természetes kőből, agglomerált természetes vagy mesterséges csiszolóanyagból, kerámiából, más anyagból készült részekkel is |

18.0302 | 7308 | Szerkezet (a 9406 vámtarifaszám alá tartozó előre gyártott épület kivételével) és részei (például híd és hídrész, zsilipkapu, torony, rácsszerkezetű oszlop, tető, tetőszerkezet, ajtó, ablak és ezek kerete, ajtóküszöb, zsaluzat, korlát, pillér és oszlop) vasból vagy acélból; szerkezetben való felhasználásra előkészített lemez, rúd, szögvas, idomvas, szerelvény, cső és hasonló termékek vasból vagy acélból |

18.0304 | 730900 | Tartály, ciszterna, tárolókád és hasonló tárolóedény, bármilyen anyag (a sűrített vagy folyékony gáz kivételével) tárolására, vasból vagy acélból, több mint 300 liter űrtartalommal, bélelve vagy hőszigetelve is, mechanikai vagy hőtechnikai berendezés nélkül |

18.0306 | 7310, a73102110 kivételével | Tartály, hordó, dob, konzervdoboz, doboz és hasonló edény, bármilyen anyag (a sűrített vagy folyékony gáz kivételével) tárolására, vasból vagy acélból, legfeljebb 300 liter űrtartalommal, bélelve vagy hőszigetelve is, mechanikai vagy hőtechnikai berendezés nélkül, élelmiszer és ital tartósításához használt fajtájú konzervdoboz kivételével |

18.0308 | 731100 | Tartály vasból vagy acélból, sűrített vagy folyékony gáz tárolására |

18.0310 | 7322 | Fűtőtest központi fűtéshez nem elektromos fűtéssel és részei vasból vagy acélból; léghevítő és meleglevegő-elosztó (beleértve a friss vagy kondicionált levegőelosztót is) nem elektromos fűtéssel, motorhajtású ventilátorral vagy légfúvóval is, valamint ezek részei vasból vagy acélból |

18.0312 | 7610 | Alumínium szerkezet (a 9406 vámtarifaszám alá tartozó előre gyártott épület kivételével) és részei (például híd és hídrész, torony, rácsszerkezetű oszlop, tető, tetőszerkezet, ajtó, ablak és ezek kerete, ajtóküszöb, korlát, pillér és oszlop); szerkezetben való felhasználásra előkészített lemez, rúd, profil, idom, cső és hasonló termék alumíniumból |

18.0314 | 76110000 | Alumíniumtartály, -ciszterna, tárolókád és hasonló tárolóedény bármilyen anyag (a sűrített vagy folyékony gáz kivételével) tárolására, több mint 300 liter űrtartalommal, bélelve vagy hőszigetelve is, mechanikai vagy hőtechnikai berendezések nélkül |

18.0316 | 7612 | Alumíniumhordó, -dob, -kanna, -doboz és hasonló edény (a merev vagy összenyomható, cső alakú tartály is) bármilyen anyag (a sűrített vagy folyékony gáz kivételével) tárolására, legfeljebb 300 liter űrtartalommal, bélelve vagy hőszigetelve is, mechanikai vagy hőtechnikai berendezés nélkül |

18.0318 | 76130000 | Alumíniumtartály sűrített vagy folyékony gáz tárolására |

18.0320 | 8202 | Kézifűrész; bármilyen fűrészhez fűrészlap (beleértve a hasító, horonyvágó és fogazatlan fűrészlapot is) |

18.0322 | 8203 | Reszelő, ráspoly, fogó (beleértve a csípőfogót is), harapófogó, csipesz, fémvágó olló, csővágó, csapszegvágó, lyukasztószerszám és hasonló kéziszerszám |

18.0324 | 8204 | Kézi csavarkulcs és villáskulcs (beleértve a forgatónyomaték-mérő csavarkulcsot is; a dugócsavarkulcs kivételével); cserélhető csőkulcs, fogóval is |

18.0326 | 8205 | Másutt nem említett kéziszerszám (beleértve a gyémánthegyű üvegvágót is), forrasztólámpa, satu, befogópofa és hasonló, a szerszámgéptartozékok és -alkatrészek kivételével, üllő, hordozható kovácstűzhely, állványra szerelt kézi vagy lábmeghajtással működő köszörűkő |

18.0328 | 8207 | Cserélhető szerszám kézi vagy gépi működtetésű kéziszerszámhoz vagy szerszámgéphez (például sajtoló, csákoló, lyukasztó, menetfúró, menetvágó, fúró, furatmegmunkáló, üregelő, maró, esztergályozó vagy csavarhúzó szerszám), beleértve a fém húzásához vagy extrudálásához való süllyesztéket és a sziklafúráshoz vagy talajfúráshoz való szerszámot is. |

18.0330 | 8208, a82084000 kivételével | Kés és vágópenge géphez vagy mechanikus készülékhez, mezőgazdasági, kertészeti vagy erdőgazdasági gép kivételével |

18.0332 | 820900 | Lapka, pálca, csúcs és hasonló nem szerelt szerszámrész, zsugorított keményfémből vagy cermetből |

18.0334 | 821000 | Kézi működtetésű mechanikus készülék, étel vagy ital készítéséhez, tálalásához vagy megfelelő állapotban való tartásához, legfeljebb 10 kg tömegben |

18.0336 | 830300 | Páncélburkolatú vagy páncéllal megerősített szekrény (széf), páncélszekrény, páncélozott ajtó és rekesz páncélszobához, pénz- és okirattartó láda, doboz és hasonló, nem nemesfémből |

18.0338 | 83040000 | Iratgyűjtő doboz, kartotékdoboz, papírtartó kosár, tolltartó, irodai bélyegzőtartó és hasonló irodai vagy íróasztali felszerelés nem nemesfémből, a 9403 vámtarifaszám alá tartozó irodai bútor kivételével |

18.0340 | 8402 | Vízgőzt vagy más gőzt fejlesztő kazán (az alacsony nyomású gáz előállítására alkalmas, központi fűtés céljára szolgáló forróvízkazán kivételével); túlhevítő vízkazán |

18.0342 | 8403 | Központi fűtés céljára szolgáló kazán, a 8402 vámtarifaszám alá tartozó kazán kivételével |

18.0344 | 8404 | Segédberendezés a 8402 vagy 8403 vámtarifaszám alá tartozó kazánhoz (például tápvíz-előmelegítő, túlhevítő, koromeltávolító, gőzvisszanyerő és hasonló), gőzcseppfolyósító vízgőzt vagy más gőzt fejlesztő energiaegységhez |

18.0346 | 8405 | Gázfejlesztő, vízgázfejlesztő generátor, acetiléngáz-fejlesztő és hasonló vizes eljárású gázfejlesztő generátor, tisztító berendezéssel is |

18.0348 | 8406 | Gőzturbina (víz- vagy más gőzüzemű) |

18.0350 | 8407 | Szikragyújtású, belsőégésű, dugattyús vagy forgódugattyús motor |

18.0352 | 8408 | Kompressziós gyújtású, belsőégésű, dugattyús motor (dízel vagy féldízel) |

18.0354 | 8409 | Kizárólag vagy elsősorban a 8407 vagy 8408 vámtarifaszám alá tartozó motor alkatrésze |

18.0356 | 8413 | Folyadékszivattyú mérőszerkezettel vagy anélkül; folyadékemelő (elevátor) |

18.0358 | 8414 | Lég- vagy vákuumszivattyúk, lég- vagy más gázkompresszor és ventilátor, elszívó vagy visszavezető kürtő beépített ventilátorral, szűrővel is |

18.0360 | 8415 | Légkondicionáló berendezés motormeghajtású ventilátorral, hőmérséklet- és nedvességszabályozó szerkezettel, beleértve az olyan berendezést is, amelyben a nedvesség külön nem szabályozható |

18.0362 | 8416 | Égőfej (rózsa), folyékony, por alakú, szilárd vagy gáz halmazállapotú tüzelőanyag elégetésére, mechanikus tüzelő berendezés mechanikus rostéllyal, mechanikus vagy önműködő hamukiürítővel és hasonló szerkezettel felszerelve is |

18.0364 | 8417 | Ipari vagy laboratóriumi kemence és kályha, beleértve a hamvasztókemencét is, az elektromos működésű kivételével |

18.0366 | 8418 | Hűtőgép, fagyasztógép és egyéb hűtő- vagy fagyasztókészülék, elektromos vagy más működésű is, hőszivattyú a 8415 vámtarifaszám alá tartozó légkondicionáló berendezés kivételével |

18.0368 | 8419 | Gép, berendezés és hasonló laboratóriumi készülék elektromos fűtésű is, anyagoknak hőmérséklet-változás (melegítés, főzés, pörkölés, desztillálás, újrapárlás, sterilizálás, pasztörizálás, gőzölés, szárítás, elpárologtatás, elgőzölögtetés, kondenzálás, hűtés) által való kezelésére, a háztartási gép és készülék kivételével, átfolyós vagy tárolós, nem elektromos vízmelegítők |

18.0370 | 8420 | Kalander vagy más hengerlőgép, ezekhez való henger is, a fém vagy üveghengermű kivételével |

18.0372 | 8421 | Centrifuga, beleértve a centrifugális szárítót is, folyadék vagy gáz szűrésére és tisztítására szolgáló gép és készülék |

18.0374 | 8422 | Mosogatógép, palack és más tartály tisztítására, szárítására szolgáló gép, palack, kanna, doboz, zsák és más tartály töltésére, zárására, címkézésére, dugaszolására szolgáló gép, más csomagoló- vagy bálázógép, ital szénsavazására szolgáló gép |

18.0376 | 8423, a84231010 kivételével | Mérleg, vizsgáló és ellenőrző mérleg is (az 5 cg vagy ennél nagyobb érzékenységű mérleg kivételével), mérlegsúly mindenfajta mérleghez, a háztartási mérleg kivételével |

18.0378 | 8424, a84248110 kivételével | Folyadék vagy por szórására vagy porlasztására szolgáló mechanikus készülék (kézi is), töltött vagy töltetlen tűzoltó készülék, szórópisztoly és hasonló készülék, homok-, gőzszóró és hasonló gép, öntöző berendezés kivételével |

18.0380 | 8425 | Csigasor, csigás emelő, a vedres felvonó kivételével, csörlő és hajóorsó, gépjárműemelő |

18.0382 | 8426 | Hajódaru, daru, drótkötéldaru is, mozgó emelőkeret, terpeszdaru és darus kocsi és darus targonca üzemen belüli használatra |

18.0384 | 8427 | Villás emelőtargonca, más üzemi targonca emelő- vagy szállítószerkezettel |

18.0386 | 8428 | Egyéb emelő, mozgató, be- és kirakó gép (például lift, mozgólépcső, szállítószalag, ellentömeges drótkötélpálya) |

18.0388 | 8437 | Gabona, mag vagy szárított hüvelyes termékek tisztítására, válogatására vagy osztályozására szolgáló gép, gabona és szárazhüvelyes feldolgozására szolgáló malomipari gép, a mezőgazdasági jellegű gép kivételével |

18.0390 | 8438 | Ebben az árucsoportban más vámtarifaszám alá nem osztályozható élelmiszeripari termék vagy ital előállítására szolgáló gép, az állati zsír vagy növényi olaj kivonására vagy előkészítésére szolgáló gép kivételével |

18.0392 | 8439 | Papíripari rostanyag készítésére, valamint papír- vagy karton előállítására és kikészítésére szolgáló gép |

18.0394 | 8440 | Könyvkötőgép, beleértve a könyvfűzőgépet is |

18.0396 | 8441 | Papíripari rostanyag, papír vagy karton feldolgozására szolgáló más gép, beleértve a bármilyen fajta papír- vagy kartonvágó gépet is |

18.0398 | 8443 | Nyomdaipari gép, a nyomtatáshoz kiegészítő funkciók végrehajtására használt gépek |

18.0400 | 844400 | Szintetikus vagy mesterséges textilanyagok sajtolására, nyújtására, a szálszerkezet átalakítására vagy vágására szolgáló gép |

18.0402 | 8445 | Textilrostok előkészítésére szolgáló gép, fonó-, cérnázó-, vagy sodrógép és fonalak készítésére szolgáló más gép, csévélő- vagy orsózó gép (vetülékorsózógép is), továbbá a 8446 vagy a 8447 vámtarifaszám alá tartozó gépeken használható textilfonalak előkészítésére szolgáló gép |

18.0404 | 8446 | Szövőgép (szövőszék is) |

18.0406 | 8447 | Kötőgép, hurkológép, paszományozott fonal, tül, csipke, hímzés, paszomány, zsinór vagy hálókészítő és csomózó (bojt-, rojtkészítő) gép |

18.0408 | 8448 | A 8444, 8445, 8446 vagy 8447 vámtarifaszám alá tartozó textilipari gép segédgépei (például nyüstös gép, Jacquard-gép, önműködő indító- és leállítószerkezet, vetélőváltó szerkezet), kizárólag vagy elsősorban a 8444, 8445, 8446 vagy 8447 vámtarifaszám alá tartozó gép alkatrésze és tartozéka (például orsó, szárnyasorsó, kártolószalag, kinyomóbütyök, vetélő, nyüst, nyüstbordázat, kanalas tű) |

18.0410 | 8450 | Háztartásban vagy mosodában használatos mosógép, beleértve az olyan gépet, amely mos és szárít is |

18.0412 | 8451 | Textilfonal, szövet vagy kész textiláru fehérítésére, festésére, appretálására, végkikészítésére, bevonására vagy impregnálására szolgáló mosó-, tisztító-, csavaró- és szárítógép (a 8450 vámtarifaszám alá tartozó gép kivételével), vasaló, sajtológép (beleértve a gőzsajtót is), padlóburkoló anyag, például linóleum gyártására használt pépnyomógép, amely szövetre vagy más alapra viszi fel a pépet, átcsévélő- vagy lecsévélőgép, textilszövet hajtogató- vágó- vagy csipkézőgép |

18.0414 | 8452 | Varrógép, a 8440 vámtarifaszám alá tartozó könyvkötőgép (fűzőgép) kivételével, varrógép beépítésére alkalmas bútor, állvány és speciálisan varrógéphez kialakított borító, varrógéptű |

18.0416 | 8453 | Bőr, szőrme cserzésére, kikészítésére, feldolgozására szolgáló gép; lábbeli vagy más cikk bőrből, szőrméből való előállítására és ezek javítására szolgáló gép, a varrógép kivételével |

18.0418 | 8456 | Bármilyen anyagleválasztással megmunkáló szerszámgép, a lézer- vagy más fény- vagy fotonsugárral, ultrahanggal, elektromos kisüléssel vagy elektrokémai, elektronsugaras, ionsugaras vagy plazmasugaras eljárással működik |

18.0420 | 8457 | Megmunkáló központ, egy munkahelyes gép és több munkahelyes gép, fém megmunkálására |

18.0422 | 8458 | Fémipari eszterga |

18.0424 | 8459 | Anyagleválasztással működő fémipari fúró-, furatmegmunkáló-, maró-, menetvágó gép (beleértve a hordozható fúrógépet is), a 8458 vámtarifaszám alá tartozó eszterga kivételével |

18.0426 | 8460 | Sorjázó, élező, köszörülő, csiszoló, tükrösítő, fényező szerszámgép, fém, zsugorított keményfém vagy cermet köszörűkővel, csiszolókoronggal, polírozóval vagy más módon történő megmunkálására a 8461 vámtarifaszám alá tartozó fogaskerékmaró, -köszörülő és -simító gép kivételével |

18.0428 | 8461 | Gyalugép, véső-, hornyoló-, üregelő-, fogaskerékmaró, fogaskerék-köszörülő, vagy fogaskerék-simító gép, fűrész és vágógép, valamint más vámtarifaszám alá nem osztályozható anyagleválasztással működő más szerszámgép, zsugorított keményfém vagy cermet megmunkálására |

18.0430 | 8462 | Kovácsoló, verő és alakos sajtoló szerszámgép (beleértve a présgépet is) fém megmunkálására, nyíró, hajlító, hajtogató, redőző, simító, egyengető, lyukasztó vagy rovátkáló szerszámgép (beleértve a présgépet is) fém megmunkálására, másutt nem említett présgép fém, keményfém megmunkálására |

18.0432 | 8463 | Anyagleválasztás nélkül működő más szerszámgép zsugorított keményfém vagy cermet megmunkálására |

18.0434 | 8464 | Szerszámgép kő, kerámia, beton, azbesztcement vagy hasonló ásványi anyag, valamint üveg hidegmegmunkálására |

18.0436 | 8465 | Szerszámgép (beleértve a szegező-, ragasztó- vagy más összeállító gépet is) fa, parafa, csont, keménygumi, kemény műanyag vagy hasonló kemény anyag megmunkálására |

8466 | A 8456–8465 vámtarifaszám alá tartozó szerszámgéphez kizárólag vagy elsősorban használt alkatrész és tartozék |

18.0438 | 8467 | Kézi használatú szerszám, pneumatikus vagy beépített nem elektromos motorral működő |

18.0440 | 8468 | Forrasztó-, keményforrasztó vagy hegesztőgép és -készülék, vágásra alkalmas is, a 8515 vámtarifaszám alá tartozó gép kivételével; gázzal működő gép és készülék felületi hőkezelésre |

18.0442 | 8469 | Írógépek és szövegszerkesztő gépek |

18.0444 | 8470 | Számológép, könyvelőgép, postai bérmentesítőgép, jegykiadógép és hasonló gép számolószerkezettel, pénztárgép |

18.0446 | 8471 | Automatikus adatfeldolgozó gép és egységei, mágneses és optikai leolvasó, adatátíró gép a kódolt adat adathordozóra történő átírására, másutt nem említett gépi adatfeldolgozáshoz |

18.0448 | 8472 | Más irodai gép (stencil- vagy más sokszorosítógép, címírógép, automata bankjegykiadó gép, érmeosztályozó, érmeszámláló és érmecsomagológép, ceruzahegyező, lyukasztó- vagy fűzőgép) |

8474 | Föld, kő, érc és egyéb szilárd halmazállapotú (por alakú vagy pépes is) ásványi anyag válogatására, osztályozására, rostálására, mosására, zúzására, őrlésére, keverésére vagy gyúrására szolgáló gép, szilárd ásványi fűtőanyag, kerámia pép, nem szilárd beton, gipsz és más ásványi por vagy pép tömörítésére, formálására vagy öntésére szolgáló gép, öntödei homokforma készítésére szolgáló gép |

8475 | Üvegburkolatú elektromos vagy elektronikus lámpa, cső, elektroncső vagy villanólámpa összeszerelésére szolgáló gép, üveg, üvegáru előállítására, illetve melegen történő megmunkálására szolgáló gép |

18.0450 | 8477 | Gumi- vagy műanyag-feldolgozó vagy ilyen árukat előállító, az árucsoportban másutt nem említett gép |

18.0452 | 8478 | Ebben az árucsoportban másutt nem említett dohány-előkészítő vagy -feldolgozó gép |

18.0454 | 8480 | Öntödei formázószekrény, öntőformafedő lap, öntőminta, öntőforma (a bugaöntő forma kivételével) fém, keményfém, üveg, ásványi anyag, gumi vagy műanyag formázásához |

18.0456 | 8501 | Elektromotor és elektromos generátor [az áramfejlesztő egység (aggregát) kivételével] |

8503 | Kizárólag vagy elsősorban a 8501 vagy 8502 vámtarifaszám alá tartozó elektromos gépek alkatrészei |

8504 | Elektromos transzformátor, statikus áramátalakító (például egyenirányító) és induktor |

18.0458 | 8508, a85088080 kivételével | Elektromechanikus szerszámok kézi munkavégzéshez, beépített elektromos motorral, a sövénynyíró gép és pázsitszél nyíró kivételével |

18.0460 | 8514 | Ipari vagy laboratóriumi elektromos kemence és kályha (indukciós vagy dielektromos veszteség alapján működő is), más indukciós vagy dielektromos veszteség alapján működő ipari vagy laboratóriumi fűtőberendezés |

18.0462 | 8515 | Elektromos (az elektromosan hevített gázzal működő is), lézer- vagy más fény- vagy fotonsugaras, ultrahangos, elektronsugaras mágnesimpulzusos vagy plazmaív-forrasztó, keményforrasztó vagy hegesztőgép és -készülék, vágásra alkalmas kivitelben is, fém vagy zsugorított keményfém meleg porlasztására (szórására) szolgáló elektromos gép és készülék |

18.0464 | 8526 | Radarkészülék, rádiónavigációs segédkészülék és rádiós távirányító készülék |

8543 | Ebben az árucsoportban másutt nem említett elektromos gép, készülék egyedi feladatokra |

18.0466 | 9009 | Optikai rendszerű vagy kontakt fénymásoló és hőmásoló készülék |

18.0468 | 9010 | Ebben az árucsoportban más vámtarifaszám alá nem osztályozható fényképészeti (mozgó fényképészeti is) készülék laboratóriumi használatra (beleértve a fényérzékeny félvezető anyagra az áramköri minták vetítésére vagy rajzolására szolgáló készüléket is), negatívkiértékelő, vetítővászon |

18.0470 | 9017 | Rajzoló-, jelölő- vagy matematikai számolóműszer és eszköz (például rajzológép, pantográf, szögmérő, rajzolókészlet, logarléc, logartárcsa), ebben az árucsoportban más vámtarifaszám alá nem osztályozható kézi hosszúságmérő eszköz (például mérőrúd és -szalag, mikrométer, körző) |

18.0472 | 9024 | Keménység-, szakító- és nyomásszilárdság-, rugalmasság- vizsgáló gép és készülék vagy más mechanikai anyagvizsgáló gép (például fém, fa, textil, papír, műanyag vizsgálatához) |

9025 | Fajsúlymérő és hasonló, folyadékban úszó mérőműszer, hőmérő, pirométer, barométer, higrométer, pszichrométer (regisztrálóval is) és mindezek egymással kombinálva is |

18.0474 | 9026 | Folyadék vagy gáz áramlásának, szintjének, nyomásának vagy más változó jellemzőinek mérésére és ellenőrzésére szolgáló eszköz, műszer és készülék (például áramlásmérő, szintjelző, manométer, hőmennyiségmérő) a 9014, 9015, 9028 vagy 9032 vámtarifaszám alá tartozó műszer és készülék kivételével |

18.0476 | 9027 | Fizikai vagy vegyi analízisre szolgáló készülék és műszer (például polariméter, refraktométer, spektrométer, füst- vagy gázanalizátor), viszkozitást, porozitást, nyúlást, felületi feszültséget vagy hasonló jellemzőket mérő és ellenőrző eszköz és készülék, hő-, hang- és fénymennyiségek mérésére és ellenőrzésére szolgáló eszköz és készülék (a megvilágításiidő-mérő is), mikrotom (metszetkészítő) |

18.0478 | 9028 | Gáz-, folyadék- és áram fogyasztásának vagy előállításának mérésére szolgáló készülék, ezek hitelesítésére szolgáló mérőeszköz is |

9030 | Oszcilloszkóp, spektumanalizátor és elektromos mennyiségek mérésére vagy ellenőrzésére szolgáló más műszer és készülék, a 9028 vámtarifaszám alá tartozó mérőműszerek kivételével, alfa-, béta-, gamma-, röntgen-, kozmikus- vagy más ionizáló sugárzás kimutatására vagy mérésére szolgáló műszer és készülék |

9031 | Ebben az árucsoportban másutt nem említett, más vámtarifaszám alá nem osztályozható mérő- vagy ellenőrző műszer, készülék és gép; profilvetítő |

9032 | Automata szabályozó vagy ellenőrző műszer és készülék |

9033 | A 90. árucsoportba tartozó gép, készülék, műszer vagy berendezés ebben az árucsoportban másutt nem említett alkatrésze és tartozéka |

18.0480 | 9406 | Előre gyártott épület |

--------------------------------------------------